**3. napirend**

**E l ő t e r j e s z t é s**

**Révfülöp Nagyközségi Önkormányzat Képviselő-testületének**

**2019. április 24-én tartandó rendkívüli ülésére.**

**Tárgy: Önkormányzati feladatellátást szolgáló fejlesztések támogatására kiírt pályázatban való**

**részvétel.**

**Előterjesztő:** Kondor Géza polgármester

**Előkészítette:** Szakál Norbert Iván műszaki ügyintéző

Jogszabállyal nem ellentétes

---------------------------

Előterjesztő Tóthné Titz Éva

Jegyzőt helyettesítő aljegyző

**Tisztelt Képviselő-testület!**

A helyi önkormányzatokért felelős miniszter az államháztartásért felelős miniszter egyetértésével pályázatot hirdet a Magyarország 2019. évi központi költségvetéséről szóló 2018. évi L. törvény 3. melléklet II. 2. pont a), b) és c) pontok szerinti önkormányzati feladatellátást szolgáló fejlesztések támogatására.

A támogatás célja a települési önkormányzatok által fenntartott bölcsődébe és óvodába járó gyermekek minél magasabb színvonalon történő ellátása, **az egészségügyi alapellátás biztosítása, feltételeinek javítása**, valamint a közös önkormányzati hivatal székhelyének fejlesztése, felújítása az igazgatási tevékenység biztosítása érdekében.

Célja továbbá a rendszeres testmozgás elősegítéséhez szükséges feltételek megteremtése, valamint az önkormányzat tulajdonában lévő, belterületi közlekedési infrastruktúra fejlesztések megvalósulása.

Révfülöp Nagyközség Önkormányzata korábbi fejlesztési elképzeléseinek megfelelően a pályázati kiírásban megjelölt célok közül az 1. a) pont, ac) alpontban megjelölt „Egészségügyi alapellátást szolgáló (háziorvosi, házi gyermekorvosi ellátás, **védőnői szolgála**t, fogorvosi alapellátás) **épület vagy helyiség infrastrukturális fejlesztését, felújítását** kívánja megvalósítani.

Révfülöp Nagyközség Önkormányzatának 2019-es költségvetésében szerepel a védőnői épület felújítására elkülönített nettó 6.692.900 Ft, amely a pályázat elnyerése esetén más, hasonlóan fontos célra lenne fordítható.

A „korábban” készült tervezői költségvetés alapján a 8253 Révfülöp, Villa Filip tér 4. szám alatti Egészségház tetőszerkezeti hibáinak kijavítása, favázas teraszának felújítása, az akadálymentes megközelítés biztosítása, fűtés, használati meleg víz korszerűsítési munkák elvégzésére bruttó 14. 651. 258 Ft-os (nettó 11.536.424 Ft) ajánlatot kapott.

A pályázat során maximálisan igényelhető támogatás összege (10 000 fő lakosságszámú alatti települések esetében) 15.000.000 Ft.

A támogatás maximális mértéke a pályázó adóerő képessége alapján, Révfülöp Nagyközség Önkormányzata esetében a fejlesztési költség 85%-a.

A fejlesztés megvalósításához szükséges 15% önerőt, azaz bruttó 2.197.689 Ft-ot az Önkormányzat a költségvetésben erre a célra elkülönített keretből kívánja fedezni.

A támogatás bruttó összeg, amelyből általános forgalmi adó nem igényelhető vissza.

A pályázatban való részvételhez Révfülöp Nagyközség Önkormányzata Képviselő-testületének döntése szükséges.

Kérem a Tisztelt Képviselő-testületet, hogy az előterjesztést megtárgyalni szíveskedjen.

**Határozati javaslat**

**RÉVFÜLÖP NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**/2019. (IV. 24.) HATÁROZATA**

**Önkormányzati feladatellátást szolgáló fejlesztések támogatására kiírt pályázatban való részvételről.**

Révfülöp Nagyközség Önkormányzat Képviselő-testülete korábbi fejlesztési elképzeléseinek megfelelően a védőnői szolgálat épületének infrastrukturális fejlesztését, felújítását tervezi.

Ennek megvalósítására ad lehetőséget a BM által közzétett „Önkormányzati feladatellátást szolgáló fejlesztések 2019. évi támogatása elnevezésű pályázat kiírása.

Tervezett fejlesztés, a tervezői költségbecslés alapján bruttó 14. 651. 258 Ft (nettó 11.536.424 Ft), amely összhangban van a pályázati kiírásban szereplő, Révfülöp Nagyközség számára maximálisan igényelhető támogatás bruttó 15.000.000 Ft-os összegével.

A támogatás maximálisan 85%-os mértékén felüli 15% önerőt, azaz bruttó 2.197.689 Ft-ot az Önkormányzat a költségvetésben erre a célra elkülönített költségkeretből kívánja fedezni.

Révfülöp Nagyközség Önkormányzat Képviselő-testülete megbízza a polgármestert, hogy az „Önkormányzati feladatállást szolgáló fejlesztések 2019. évi támogatása” című pályázat benyújtásával összefüggő intézkedéseket megtegye.

Felelős: Kondor Géza polgármester

Határidő: 2019. május 31.